กนอ.ร่วมกับ 16 ภาคีเครือข่ายพัฒนาอาชีพ ส่งเสริมรายได้ ขับเคลื่อนโครงการ “สานฝัน ปั้นอาชีพ”
นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย หรือ กนอ. เปิดเผยว่า กนอ.ได้ลงนามบันทึกข้อตกลงความร่วมมือ (MOU) ระหว่าง 16 ภาคีเครือข่ายทั้งหน่วยงานรัฐ และเอกชน เพื่อร่วมเสริมสร้างทักษะเพิ่มองค์ความรู้ให้กับชุมชนรอบ นิคมอุตสาหกรรม ประกอบด้วย กลุ่มวัยแรงงาน แรงงานวัยใกล้เกษียณ ผู้สูงอายุ และวิสาหกิจชุมชน ในการยกระดับมาตรฐานวิชาชีพ เพื่อบริการกับภาคอุตสาหกรรม ผ่านโครงการสานฝัน ปั้นอาชีพ ตามแผนยุทธ์ศาสตร์ CSR เสริมแกร่งชุมชน รอบนิคมอุตสาหกรรม ระยะเวลา 3 ปี ตั้งแต่ปี2562-2564 โดยในปีนี้ มีเป้าหมายพัฒนาชุมชนรอบนิคมฯ 10 แห่ง และพัฒนาฝีมือแรงงานให้ได้ 1,000 ราย ครอบคลุมพื้นที่นิคมฯทั่วประเทศสำหรับกรอบความร่วมมือในการดำเนินครั้งนี้ เบื้องต้น กนอ. สมาคมเพื่อนชุมชน และ สภาอุตสาหกรรมแห่งประเทศไทย จะทำหน้าที่ส่งเสริมและสนับสนุน และเป็นศูนย์กลางการเชื่อมโยงเครือข่าย ทั้งภาครัฐ เอกชน ในการพัฒนาหลักสูตรฝึกอบรมวิชาชีพ สนับสนุนการปล่อยสินเชื่อผ่านสถาบันการเงิน ให้กับวิสาหกิจชุมชน ต่อยอดผลิตภัณฑ์ชุมชน รวมถึงให้การรับรองมาตรฐานวิชาชีพผ่านสถาบันคุณวุฒิวิชาชีพ ชุมชนและวิสาหกิจชุมชนส่งจาก iPhone ของฉัน